
RĪGAS VALSTSPILSĒTAS PAŠVALDĪBA

Rātslaukums 1, Rīga, LV-1050, tālrunis 67012222, e-pasts: riga@riga.lv

RĪKOJUMS

Rīgā

	16.09.2026.
	
	Nr. RD-26-374-ir


	Par satiksmi tautas velobrauciena “Tvīda brauciens” laikā


Saskaņā ar Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.6. un 3.2. apakšpunktu un Rīgas domes 30.08.2023. saistošo noteikumu Nr. RD-23-235-sn “Rīgas valstspilsētas pašvaldības nolikums” 37.6.12. apakšpunktu, ņemot vērā Toma Ērenpreisa 09.09.2026. publiska pasākuma rīkošanas iesniegumu, biedrības “Latvijas Veclaiku divriteņu klubs” 10.09.2026. publiska pasākuma rīkošanas iesniegumu un Rīgas valstspilsētas pašvaldības Ārtelpas un mobilitātes departamenta 14.09.2026. publiska pasākuma rīkošanas iesniegumu par Eiropas Mobilitātes nedēļas ietvaros notiekošo pasākumu – tautas velobraucienu “Tvīda brauciens”:
1. Ņemt vērā, ka 19.09.2026. no plkst. 16.00 līdz plkst. 18.00 notiks tautas velobrauciens “Tvīda brauciens” pa maršrutu: Latvijas Universitātes Botāniskā dārza ieeja (Jāņa Šteinhauera iela 2)–Jūrmalas gatve–Durbes iela–Nameja krastmala–Krišjāņa Valdemāra iela–Vanšu tilts–Krišjāņa Valdemāra iela–Elizabetes iela–Brīvības bulvāris–Brīvības laukums–Kaļķu iela–Līvu laukums–Rātslaukums–Akmens tilts–Uzvaras bulvāris–Bāriņu iela–Nometņu iela–Lapu iela–Melnsila iela–Kalnciema kvartāls (Kalnciema iela 35).

2. Par tautas velobrauciena “Tvīda brauciens” norisi atbilstoši savai kompetencei ir atbildīgi Rīgas valstspilsētas pašvaldības Ārtelpas un mobilitātes departamenta pārstāvis Oto Ozols (tālrunis 28700379; e-pasts: amd@riga.lv) un Toms Ērenpreiss (tālrunis 26157372; e-pasts: tomserenpreiss@gmail.com).

3. Ņemt vērā, ka Valsts policijas Rīgas reģiona pārvalde sadarbībā ar Rīgas valstspilsētas pašvaldības policiju nodrošinās:

3.1. tautas velobrauciena “Tvīda brauciens” dalībnieku pavadīšanu 1. punktā norādītajā maršrutā un regulēs, ierobežos vai slēgs transportlīdzekļu satiksmi atbilstoši nepieciešamībai;

3.2. ceļu satiksmes drošību un sabiedrisko kārtību iepriekšminētajā maršrutā norādītajā laikā.

4. Rīgas pašvaldības sabiedrībai ar ierobežotu atbildību “Rīgas satiksme” 19.09.2026. no plkst. 16.00 līdz plkst. 18.00 organizēt un regulēt sabiedriskā transporta satiksmi atbilstoši nepieciešamībai.

5. Pasākuma organizatoriem – Tomam Ērenpreisam un Rīgas valstspilsētas pašvaldības Ārtelpas un mobilitātes departamenta pārstāvim Oto Ozolam – nodrošināt sabiedriskās kārtības noteikumu ievērošanu tautas velobrauciena “Tvīda brauciens” laikā.

6. Rīgas valstspilsētas pašvaldības Centrālās administrācijas Komunikācijas pārvaldei:

6.1. nodrošināt informācijas par izmaiņām transportlīdzekļu satiksmē tautas velobrauciena “Tvīda brauciens” laikā publiskošanu Rīgas valstspilsētas pašvaldības komunikācijas kanālos;

6.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.

